চলচ্চিত্রের জন্য এ পর্যন্ত প্রায় ৩০টি গান করেছেন অদিত। সর্বশেষ ‘ঢাকা অ্যাটাক’-এ ছিল ‘পথ যে ডাকে’। সম্প্রতি কাজ করেছেন শাকিব খান ও ববির ‘নোলক’-এ। ‘চুপিচুপি’ শিরোনামের গানটিতে অদিতের সহশিল্পী কণা। চলচ্চিত্রে অদিতের গানের মধ্যে উল্লেখযোগ্য—‘রাজত্ব’তে হাসিব ও দোলার গাওয়া ‘তুমি ছাড়া’, ‘দেহরক্ষী’তে ন্যানিস-শোয়েবের ‘ভালোবাসি তোমায়’ এবং ‘জাগো’তে অর্ণবের সঙ্গে তাঁর নিজের গাওয়া ‘জাগো বাংলাদেশ’ প্রভৃতি। অদিত বলেন, ‘চলচ্চিত্রের গান করাটা সব সময়ই এনজয় করি। এতে গল্পের সঙ্গে সংগতি রেখে গান করার চ্যালেঞ্জ থাকে। গানটি ভালো গান হয়ে গেলে কিন্তু আনন্দ লাগে।’